ประกาศกรมสรรพสามิตเรื่องหลักเกณฑ์ วิธีการและเงื่อนไขในการเสียภาษีอัตราศูนย์สำหรับรถยนต์หรือรถจักรยานยนต์ต้นแบบที่นำไปวิจัยพัฒนา หรือทดสอบสมรรถนะ[๑] อาศัยอำนาจตามความใน (๒) ของประเภทที่๐๖.๐๑ และ ๐๖.๐๒ รถยนต์นั่งหรือรถยนต์โดยสารที่มีที่นั่งไม่เกิน ๑๐ คน (๖)ของประเภทที่ ๐๖.๐๓รถยนต์กระบะที่ออกแบบสำหรับให้มีน้ำหนักรถรวมน้ำหนักบรรทุกไม่เกิน ๔,๐๐๐ กิโลกรัมและ (๕) ของประเภทที่ ๐๗.๐๑ รถจักรยานยนต์ ในบัญชีท้ายกฎกระทรวงกำหนดพิกัดอัตราภาษีสรรพสามิต พ.ศ. ๒๕๖๐ อธิบดีกรมสรรพสามิตจึงกำหนดหลักเกณฑ์วิธีการ และเงื่อนไขในการเสียภาษีอัตราศูนย์สำหรับรถยนต์หรือรถจักรยานยนต์ต้นแบบที่นำไปวิจัยพัฒนา หรือทดสอบสมรรถนะไว้ ดังต่อไปนี้ข้อ ๑ ในประกาศนี้รถยนต์หรือรถจักรยานยนต์ต้นแบบหมายความว่ารถยนต์หรือรถจักรยานยนต์ที่ผลิตหรือนำเข้ามาโดยมีวัตถุประสงค์เพื่อนำไปวิจัย พัฒนาหรือทดสอบสมรรถนะ ที่ไม่เคยมีการจำหน่ายในท้องตลาดเป็นการทั่วไปในราชอาณาจักรและไม่เคยได้รับยกเว้นภาษีสรรพสามิตหรือได้รับสิทธิให้เสียภาษีอัตราศูนย์มาก่อนหรือเคยได้รับยกเว้นภาษีสรรพสามิตหรือได้รับสิทธิให้เสียภาษีอัตราศูนย์มาแล้วแต่ได้ยุติการวิจัย พัฒนา หรือทดสอบสมรรถนะผู้วิจัย พัฒนา หรือทดสอบสมรรถนะหมายความว่า นิติบุคคลที่ประกอบกิจการวิจัยพัฒนาหรือทดสอบสมรรถนะรถยนต์หรือรถจักรยานยนต์และได้รับอนุมัติตามประกาศนี้สถานประกอบการของผู้วิจัย พัฒนาหรือทดสอบสมรรถนะ หมายความว่า สถานที่ตั้งในการดำเนินกิจการของผู้วิจัย พัฒนาหรือทดสอบสมรรถนะ และให้หมายความรวมถึงสถานที่เก็บรถยนต์หรือรถจักรยานยนต์ต้นแบบหรือสำนักงานใหญ่ หรือสำนักงานสาขาด้วยหมวด๑การขอเสียภาษีอัตราศูนย์สำหรับผู้ประกอบอุตสาหกรรมและผู้นำเข้า ข้อ ๒การขอเสียภาษีอัตราศูนย์สำหรับรถยนต์หรือรถจักรยานยนต์ต้นแบบที่นำไปวิจัยพัฒนาหรือทดสอบสมรรถนะให้สิทธิเฉพาะผู้ประกอบอุตสาหกรรมซึ่งส่งมอบรถยนต์หรือรถจักรยานยนต์ต้นแบบให้แก่ผู้วิจัยพัฒนา หรือทดสอบสมรรถนะ และผู้นำเข้าที่เป็นผู้วิจัย พัฒนา หรือทดสอบสมรรถนะที่ได้รับอนุมัติตามประกาศนี้ข้อ ๓ ผู้ประกอบอุตสาหกรรมและผู้นำเข้าที่ประสงค์จะขอเสียภาษีอัตราศูนย์สำหรับรถยนต์หรือรถจักรยานยนต์ต้นแบบที่นำไปวิจัยพัฒนา หรือทดสอบสมรรถนะให้ยื่นคำขอเสียภาษีอัตราศูนย์พร้อมหลักฐานตามแบบคำขอเสียภาษีอัตราศูนย์สำหรับรถยนต์หรือรถจักรยานยนต์ต้นแบบที่นำไปวิจัยพัฒนา หรือทดสอบสมรรถนะท้ายประกาศดังนี้๓.๑กรณีรถยนต์หรือรถจักรยานยนต์ต้นแบบที่ผลิตขึ้นในราชอาณาจักรให้ผู้ประกอบอุตสาหกรรมยื่นคำขอเสียภาษีอัตราศูนย์ต่อสรรพสามิตพื้นที่ณ สำนักงานสรรพสามิตพื้นที่ที่โรงอุตสาหกรรมตั้งอยู่ก่อนนำรถยนต์หรือรถจักรยานยนต์ต้นแบบออกจากโรงอุตสาหกรรมเมื่อเจ้าพนักงานสรรพสามิตได้ตรวจสอบคำขอและหลักฐานต่างๆ แล้ว หากเห็นว่าถูกต้องครบถ้วนให้เสนอสรรพสามิตพื้นที่เพื่อพิจารณาอนุมัติเสียภาษีอัตราศูนย์ต่อไปก่อนนำรถยนต์หรือรถจักรยานยนต์ต้นแบบที่ได้รับการอนุมัติเสียภาษีอัตราศูนย์ออกจากโรงอุตสาหกรรมให้ผู้ประกอบอุตสาหกรรมแจ้งให้สรรพสามิตพื้นที่ ณสำนักงานสรรพสามิตพื้นที่ที่สถานประกอบการของผู้วิจัย พัฒนาหรือทดสอบสมรรถนะรถยนต์หรือรถจักรยานยนต์ต้นแบบตั้งอยู่ทราบให้เจ้าพนักงานสรรพสามิตสำนักงานสรรพสามิตพื้นที่ที่สถานประกอบการของผู้วิจัย พัฒนา หรือทดสอบสมรรถนะตั้งอยู่ไปตรวจสอบรถยนต์หรือรถจักรยานยนต์ต้นแบบที่ได้รับการอนุมัติเสียภาษีอัตราศูนย์ ณสถานประกอบการของผู้วิจัย พัฒนา หรือทดสอบสมรรถนะและแจ้งผลการตรวจสอบให้สรรพสามิตพื้นที่ผู้อนุมัติให้เสียภาษีอัตราศูนย์ทราบ๓.๒ กรณีรถยนต์หรือรถจักรยานยนต์ต้นแบบที่นำเข้ามาในราชอาณาจักรให้ผู้นำเข้ายื่นคำขอเสียภาษีอัตราศูนย์ต่อสรรพสามิตพื้นที่ณสำนักงานสรรพสามิตพื้นที่ที่ด่านศุลกากรที่มีการนำเข้าหรือด่านศุลกากรที่มีการดำเนินพิธีการศุลกากรตรวจปล่อยสินค้าตั้งอยู่แล้วแต่กรณีก่อนการนำเข้าเมื่อเจ้าพนักงานสรรพสามิตได้ตรวจสอบคำขอและหลักฐานต่างๆ แล้ว หากเห็นว่าถูกต้องครบถ้วนให้เสนอสรรพสามิตพื้นที่เพื่อพิจารณาอนุมัติเสียภาษีอัตราศูนย์ต่อไปก่อนผู้นำเข้านำรถยนต์หรือรถจักรยานยนต์ต้นแบบที่ได้รับการอนุมัติเสียภาษีอัตราศูนย์ออกจากอารักขาของกรมศุลกากรให้ผู้นำเข้าแจ้งให้สรรพสามิตพื้นที่ที่สถานประกอบการของผู้วิจัย พัฒนาหรือทดสอบสมรรถนะรถยนต์หรือรถจักรยานยนต์ต้นแบบตั้งอยู่ทราบให้เจ้าพนักงานสรรพสามิตสำนักงานสรรพสามิตพื้นที่ที่สถานประกอบการของผู้วิจัย พัฒนาหรือทดสอบสมรรถนะตั้งอยู่ไปตรวจสอบรถยนต์หรือรถจักรยานยนต์ต้นแบบที่ได้รับการอนุมัติเสียภาษีอัตราศูนย์ ณสถานประกอบการของผู้วิจัย พัฒนา หรือทดสอบสมรรถนะและแจ้งผลการตรวจสอบให้สรรพสามิตพื้นที่ที่ด่านศุลกากรที่มีการนำเข้าหรือด่านศุลกากรที่มีการดำเนินพิธีการศุลกากรตรวจปล่อยสินค้าตั้งอยู่ทราบพร้อมทั้งสำเนาผลการตรวจสอบให้เจ้าหน้าที่ศุลกากร ณ ด่านศุลกากรที่มีการนำเข้าหรือด่านศุลกากรที่มีการดำเนินพิธีการศุลกากรตรวจปล่อยสินค้าทราบแล้วแต่กรณีข้อ ๔ ในกรณีที่รถยนต์หรือรถจักรยานยนต์ต้นแบบที่ขอเสียภาษีอัตราศูนย์เกิดการสูญหายหรือขาดจำนวนไปหรือมิได้นำไปวิจัย พัฒนา หรือทดสอบสมรรถนะจริง หรือมิได้นำไปทำลายหรือส่งออกนอกราชอาณาจักรโดยมิใช่เป็นการนำเข้าไปในเขตปลอดอากรตามกฎหมายว่าด้วยศุลกากรภายในระยะเวลาตามข้อ๑๑ ให้ถือว่ารถยนต์หรือรถจักรยานยนต์ต้นแบบที่ขอเสียภาษีอัตราศูนย์ นั้นไม่ได้รับสิทธิในการเสียภาษีอัตราศูนย์ ผู้ประกอบอุตสาหกรรมหรือผู้นำเข้าต้องชำระภาษีสรรพสามิตสำหรับรถยนต์หรือรถจักรยานยนต์ต้นแบบตามจำนวนที่สูญหายหรือขาดจำนวนไปหรือมิได้นำไปวิจัยพัฒนา หรือทดสอบสมรรถนะจริงหรือมิได้นำไปทำลายหรือส่งออกนอกราชอาณาจักรโดยมิใช่เป็นการนำเข้าไปในเขตปลอดอากรตามกฎหมายว่าด้วยศุลกากรในอัตราภาษีที่ใช้บังคับ ณ วันที่ความรับผิดในอันจะต้องเสียภาษีเกิดขึ้นพร้อมทั้งเบี้ยปรับและเงินเพิ่ม เว้นแต่จะพิสูจน์ได้ว่าเกิดจากเหตุสุดวิสัยหรือมีเหตุผลอันสมควรและได้รับความเห็นชอบจากสรรพสามิตพื้นที่แล้วข้อ ๕ในกรณีที่ผู้ประกอบอุตสาหกรรมและผู้นำเข้ามิได้ปฏิบัติตามข้อ ๓หรือผู้วิจัยพัฒนาหรือทดสอบสมรรถนะรถยนต์หรือรถจักรยานยนต์ต้นแบบมิได้ปฏิบัติตามข้อ ๙ ข้อ ๑๐ ข้อ ๑๑และข้อ ๑๖ ให้ถือว่ารถยนต์หรือรถจักรยานยนต์ต้นแบบที่ขอเสียภาษีอัตราศูนย์นั้นไม่ได้รับสิทธิในการเสียภาษีอัตราศูนย์ให้ผู้ประกอบอุตสาหกรรมหรือผู้นำเข้ามีหน้าที่ต้องชำระภาษีสรรพสามิตเบี้ยปรับและเงินเพิ่มสำหรับรถยนต์หรือรถจักรยานยนต์ต้นแบบนั้นในอัตราภาษีที่ใช้บังคับ ณ วันที่ความรับผิดในอันจะต้องเสียภาษีเกิดขึ้นหมวด๒การวิจัยพัฒนา หรือทดสอบสมรรถนะรถยนต์หรือรถจักรยานยนต์ต้นแบบที่ขอเสียภาษีอัตราศูนย์ ข้อ ๖ ผู้ที่ประสงค์จะขออนุมัติเป็นผู้วิจัยพัฒนา หรือทดสอบสมรรถนะ ให้ยื่นคำขอตามแบบคำขออนุมัติเป็นผู้วิจัย พัฒนาหรือทดสอบสมรรถนะรถยนต์หรือรถจักรยานยนต์ต้นแบบท้ายประกาศนี้พร้อมหลักฐานที่ระบุในแบบคำขอต่อสรรพสามิตพื้นที่ ณ สำนักงานสรรพสามิตพื้นที่ที่สถานประกอบการของผู้วิจัย พัฒนาหรือทดสอบสมรรถนะตั้งอยู่ก่อนเริ่มดำเนินการวิจัยตามประกาศนี้กรณีผู้วิจัย พัฒนาหรือทดสอบสมรรถนะตามวรรคแรกมีสถานประกอบการของผู้วิจัยพัฒนาหรือทดสอบสมรรถนะหลายแห่งตั้งอยู่ในหลายพื้นที่ให้ยื่นคำขอตามแบบคำขออนุมัติเป็นผู้วิจัยพัฒนา หรือทดสอบสมรรถนะรถยนต์หรือรถจักรยานยนต์ต้นแบบพร้อมหลักฐานที่อยู่ในแบบคำขอต่อสรรพสามิตพื้นที่ ณสำนักงานสรรพสามิตพื้นที่ที่สำนักงานใหญ่ของผู้วิจัย พัฒนาหรือทดสอบสมรรถนะตั้งอยู่ พร้อมทั้งระบุที่ตั้งและรายละเอียดของสถานประกอบการของผู้วิจัย พัฒนา หรือทดสอบสมรรถนะให้ชัดเจนเมื่อเจ้าพนักงานสรรพสามิตได้ตรวจสอบคำขอและหลักฐานต่างๆ แล้วหากเห็นว่าถูกต้องครบถ้วนให้แจ้งผู้อำนวยการสำนักมาตรฐานและพัฒนาการจัดเก็บภาษี ๒เพื่อส่งเจ้าพนักงานสรรพสามิต สำนักมาตรฐานและพัฒนาการจัดเก็บภาษี ๒เข้าร่วมตรวจสอบสถานประกอบการของผู้วิจัย พัฒนา หรือทดสอบสมรรถนะและเมื่อตรวจสอบแล้วหากเห็นว่าเป็นผู้ดำเนินกิจกรรมตามข้อ ๗ให้เสนอสรรพสามิตพื้นที่เพื่อพิจารณาอนุมัติต่อไปข้อ ๗ ผู้ที่ได้รับอนุมัติเป็นผู้วิจัย พัฒนาหรือทดสอบสมรรถนะต้องมีการดำเนินกิจกรรมดังนี้๗.๑ กิจกรรมการวิจัย๗.๑.๑ กำหนดทิศทางหรือสร้างแนวความคิดโดยมีวัตถุประสงค์เพื่อวิจัยพัฒนาหรือทดสอบสมรรถนะรถยนต์หรือรถจักรยานยนต์ต้นแบบ๗.๑.๒สำรวจและวิเคราะห์ตลาดรถยนต์หรือความต้องการของลูกค้า (CustomerDemand)๗.๑.๓ วางแผนเพื่อดำเนินการวิจัย พัฒนาหรือทดสอบสมรรถนะรถยนต์หรือรถจักรยานยนต์ต้นแบบ เช่น จัดทำงบประมาณกำหนดรายการวัสดุ (BillofMaterial:BOM)จำนวนบุคลากรและระยะเวลาดำเนินการ๗.๒ กิจกรรมการพัฒนา๗.๒.๑การออกแบบภายในหรือภายนอกรถยนต์หรือรถจักรยานยนต์ต้นแบบ๗.๒.๒การออกแบบสีและวัสดุที่ใช้กับรถยนต์หรือรถจักรยานยนต์ต้นแบบ๗.๒.๓ การสร้างแบบจำลองรถยนต์หรือรถจักรยานยนต์ต้นแบบขนาดเท่าจริง๗.๒.๔ การสร้างภาพ ๓มิติของรถยนต์หรือรถจักรยานยนต์ต้นแบบในคอมพิวเตอร์๗.๒.๕การประเมินการออกแบบรถยนต์หรือรถจักรยานยนต์ต้นแบบขั้นสุดท้ายก่อนการผลิตจริงผู้วิจัย พัฒนาหรือทดสอบสมรรถนะรถยนต์หรือรถจักรยานยนต์ต้นแบบ ต้องมีกิจกรรมการวิจัยหรือพัฒนาอย่างน้อย ๒ กิจกรรมขึ้นไป๗.๓ กิจกรรมการทดสอบสมรรถนะ๗.๓.๑ ทดสอบเครื่องยนต์ เช่น การปล่อยไอเสียเสียงเครื่องยนต์ หรือความเสียหายจากความร้อน๗.๓.๒ทดสอบความแข็งแรงของตัวถัง เช่น ความทนทานถนนขรุขระ ความทนทานต่อสนิมหรือความแข็งแรงการเปิดปิด๗.๓.๓ทดสอบสมรรถนะโครงสร้างภายนอกและอุปกรณ์เสริม เช่นตรวจสอบ เสียงลมเข้าจากภายนอกเสียงรบกวนอื่น ๆ จากภายนอก หรือการรั่วซึมของน้ำจากภายนอก๗.๓.๔ทดสอบฟังก์ชั่นการทำงานระบบช่วงล่าง เช่น ระบบขับขี่และการทรงตัวความนุ่มนวลและความสะดวกสบายในการขับขี่ สมรรถนะของเบรกหรือความทนทานของระบบช่วงล่าง๗.๓.๕ ทดสอบเสียง เช่นการตรวจสอบมาตรฐานความดังของเสียงตามกฎหมายเสียงรบกวนจากพื้นถนนหรือการสั่นสะเทือนของตัวถัง๗.๓.๖ ทดสอบประสิทธิภาพและความทนทานของวัสดุ(Material)หรือชิ้นส่วน (Parts)เช่น ทดสอบความทนทานต่อการเปลี่ยนแปลงอุณหภูมิและร้อนเย็นหรือทดสอบความทนทานต่อแรงกด แรงอัด แรงกระแทก๗.๓.๗ทดสอบระบบไฟฟ้าในรถยนต์และรถจักรยานยนต์ต้นแบบ และระบบอิเล็กทรอนิกส์ เช่นตรวจสอบความเสียหายจากการรบกวนจากคลื่นแม่เหล็กไฟฟ้าหรือฟังก์ชั่นการทำงานของหลอดไฟต่าง ๆ๗.๓.๘ ทดสอบความปลอดภัย เช่น ระบบเบรก ระบบ ActiveSafetyระบบ PassiveSafetyการชนด้านหน้า การชนด้านข้างจากองศาต่าง ๆ หรือการชนด้านหลังผู้วิจัย พัฒนาหรือทดสอบสมรรถนะรถยนต์หรือรถจักรยานยนต์ต้นแบบ ต้องมีกิจกรรมการทดสอบสมรรถนะอย่างน้อย ๓ กิจกรรมขึ้นไปข้อ ๘ ให้เจ้าพนักงานสรรพสามิตสำนักงานสรรพสามิตพื้นที่ที่สถานประกอบการของผู้วิจัยพัฒนาหรือทดสอบสมรรถนะตั้งอยู่เข้าทำการตรวจสอบการดำเนินกิจกรรมของผู้วิจัย พัฒนาหรือทดสอบสมรรถนะว่ายังมีการดำเนินกิจกรรมตามที่ประกาศฉบับนี้กำหนดหรือไม่ทุก ๒ ปีนับแต่วันที่สรรพสามิตพื้นที่อนุมัติให้เป็นผู้วิจัย พัฒนาหรือทดสอบสมรรถนะรถยนต์หรือรถจักรยานยนต์ต้นแบบและแจ้งผลการตรวจสอบดังกล่าวให้สำนักมาตรฐานและพัฒนาการจัดเก็บภาษี๒ ทราบข้อ ๙ ให้ผู้วิจัย พัฒนา หรือทดสอบสมรรถนะดำเนินการวิจัย พัฒนา หรือทดสอบสมรรถนะรถยนต์หรือรถจักรยานยนต์ต้นแบบให้เสร็จสิ้นภายในระยะเวลา๑ ปี นับจากวันที่ได้รับอนุมัติให้เสียภาษีอัตราศูนย์ เว้นแต่กรณีมีเหตุจำเป็นผู้วิจัย พัฒนา หรือทดสอบสมรรถนะ อาจขอขยายระยะเวลาการวิจัย พัฒนาหรือทดสอบสมรรถนะรถยนต์หรือรถจักรยานยนต์ต้นแบบได้โดยยื่นคำขอต่อสรรพสามิตพื้นที่ที่อนุมัติให้เสียภาษีอัตราศูนย์และเมื่อสรรพสามิตพื้นที่ได้พิจารณาเหตุผลความจำเป็นแล้วเห็นควรอนุญาตก็ให้ออกหนังสืออนุญาตขยายระยะเวลาออกไปตามที่เห็นสมควรแต่ทั้งนี้เมื่อรวมระยะเวลาทั้งหมดแล้วต้องไม่เกิน ๒ ปีเมื่อสรรพสามิตพื้นที่อนุมัติขยายระยะเวลาแล้ว ให้สำเนาคำขอที่ได้รับอนุมัติให้สรรพสามิตพื้นที่ที่สถานประกอบการของผู้วิจัยพัฒนา หรือทดสอบสมรรถนะตั้งอยู่ทราบด้วยข้อ ๑๐ ผู้วิจัย พัฒนา หรือทดสอบสมรรถนะที่ประสงค์จะนำรถยนต์หรือรถจักรยานยนต์ต้นแบบไปทดสอบสมรรถนะ ณสำนักงานสาขาของผู้วิจัย พัฒนา หรือทดสอบสมรรถนะหรือนอกสถานประกอบการของผู้วิจัย พัฒนา หรือทดสอบสมรรถนะระหว่างขั้นตอน การวิจัยพัฒนาหรือทดสอบสมรรถนะ ให้ปฏิบัติดังนี้๑๐.๑ยื่นหนังสือขออนุมัติต่อสรรพสามิตพื้นที่ ณสำนักงานสรรพสามิตพื้นที่ที่สถานประกอบการของผู้วิจัย พัฒนาหรือทดสอบสมรรถนะตั้งอยู่ ก่อนนำรถยนต์หรือรถจักรยานยนต์ต้นแบบออกไปจากสถานประกอบการของผู้วิจัยพัฒนา หรือทดสอบสมรรถนะในกรณีที่เห็นสมควรสรรพสามิตพื้นที่อาจสั่งให้เจ้าพนักงานสรรพสามิตไปตรวจสอบรถยนต์หรือรถจักรยานยนต์ต้นแบบที่ผู้วิจัยพัฒนา หรือทดสอบสมรรถนะประสงค์จะนำออกไปทดสอบสมรรถนะก่อนการอนุมัติด้วยก็ได้๑๐.๒ นำรถยนต์หรือรถจักรยานยนต์ต้นแบบออกไปทดสอบสมรรถนะนอกสถานประกอบการของผู้วิจัยพัฒนา หรือทดสอบสมรรถนะได้กิจกรรมละไม่เกิน ๙๐ วัน นับจากวันนำออกจากสถานประกอบการของผู้วิจัยพัฒนา หรือทดสอบสมรรถนะ๑๐.๓ นำสำเนาคำขอที่ได้รับการอนุมัติกำกับไปกับรถยนต์หรือรถจักรยานยนต์ต้นแบบที่นำออกไปจากสถานประกอบการของผู้วิจัยพัฒนา หรือทดสอบสมรรถนะเพื่อทดสอบสมรรถนะด้วยและให้จัดทำป้ายที่มีขนาดความกว้างไม่น้อยกว่า ๒๐ เซนติเมตร ความยาวไม่น้อยกว่า ๓๐เซนติเมตร สำ หรับรถยนต์ต้นแบบ และให้มีป้ายที่มีขนาดความกว้าง ๑๐เซนติเมตรและความยาวไม่น้อยกว่า ๑๐ เซนติเมตรสำหรับรถจักรยานยนต์ต้นแบบซึ่งมีข้อความว่า อยู่ระหว่างการทดสอบโดยใช้ตัวอักษรสีส้มขนาดไม่น้อยกว่า ๑.๕ เซนติเมตรบนพื้นสีขาวแสดงไว้ที่กระจกบังลมหน้าของรถยนต์สำหรับรถยนต์ต้นแบบและแสดงไว้ที่บังโคลนรถสำหรับรถจักรยานยนต์ต้นแบบที่นำออกไปจากสถานประกอบการของผู้วิจัยพัฒนา หรือทดสอบสมรรถนะ ในบริเวณที่สามารถมองเห็นได้ชัดเจนตลอดเวลาหรือมีเครื่องหมายแสดงการใช้รถยนต์หรือรถจักรยานยนต์ต้นแบบที่ใช้เพื่อการทดสอบตามที่กรมการขนส่งทางบกกำหนดเพื่อให้เจ้าพนักงานสรรพสามิตสามารถตรวจสอบได้๑๐.๔ ต้องนำรถยนต์หรือรถจักรยานยนต์ต้นแบบกลับเข้าสู่สถานประกอบการของผู้วิจัยพัฒนา หรือทดสอบสมรรถนะภายในระยะเวลาที่กำหนดไว้ในคำขอในกรณีมีเหตุจำเป็นจนไม่สามารถนำรถยนต์หรือรถจักรยานยนต์ต้นแบบกลับเข้าสถานประกอบการของผู้วิจัยพัฒนา หรือทดสอบสมรรถนะภายในระยะเวลาที่กำหนดไว้ในคำขอ ผู้วิจัย พัฒนาหรือทดสอบสมรรถนะอาจขอขยายระยะเวลาการนำรถยนต์หรือรถจักรยานยนต์ต้นแบบกลับเข้าสถานประกอบการของผู้วิจัยพัฒนา หรือทดสอบสมรรถนะได้โดยแจ้งเป็นหนังสือชี้แจงเหตุผลและความจำเป็นต่อสรรพสามิตพื้นที่ผู้อนุมัติก่อนครบกำหนดระยะเวลาที่ได้รับอนุมัติไว้และเมื่อสรรพสามิตพื้นที่ได้พิจารณาเหตุผลความจำเป็นและเห็นควรอนุมัติก็ให้ออกหนังสืออนุมัติให้ขยายระยะเวลาออกไปตามที่เห็นสมควรแต่ทั้งนี้เมื่อรวมระยะเวลาทั้งหมดแล้วต้องไม่เกิน ๑๘๐ วันในกรณีที่สรรพสามิตพื้นที่พิจารณาไม่ขยายระยะเวลาให้ตามวรรคสองผู้วิจัยพัฒนาหรือทดสอบสมรรถนะต้องนำรถยนต์หรือรถจักรยานยนต์กลับเข้าสถานประกอบการของผู้วิจัยพัฒนาหรือทดสอบสมรรถนะตามกำหนดระยะเวลาที่ระบุไว้ในคำขอ๑๐.๕ ในกรณีที่ผู้วิจัย พัฒนาหรือทดสอบสมรรถนะได้นำรถยนต์หรือรถจักรยานยนต์ต้นแบบที่นำออกไปทดสอบสมรรถนะกลับเข้าสถานประกอบการของผู้วิจัยพัฒนาหรือทดสอบสมรรถนะให้มีหนังสือแจ้งสรรพสามิตพื้นที่ที่สถานประกอบการตั้งอยู่ทราบทันทีที่นำรถยนต์หรือรถจักรยานยนต์ต้นแบบกลับถึงสถานประกอบการของผู้วิจัยพัฒนา หรือทดสอบสมรรถนะ เพื่อให้เจ้าพนักงานสรรพสามิต สำนักงานสรรพสามิตพื้นที่ดังกล่าวไปตรวจสอบรถยนต์หรือรถจักรยานยนต์ต้นแบบณ สถานประกอบการของผู้วิจัย พัฒนา หรือทดสอบสมรรถนะ๑๐.๖ ผู้วิจัย พัฒนาหรือทดสอบสมรรถนะที่ประสงค์จะนำรถยนต์หรือรถจักรยานยนต์ต้นแบบออกไปจากสถานประกอบการของผู้วิจัยพัฒนา หรือทดสอบสมรรถนะเพื่อทดสอบสมรรถนะ ต้องจัดให้มีการประกันภัยเพื่อคุ้มครองความเสียหายที่อาจจะเกิดขึ้นกับทรัพย์สินและบุคคลภายนอกด้วยข้อ ๑๑ ให้ผู้วิจัย พัฒนา หรือทดสอบสมรรถนะยื่นคำขอทำลายรถยนต์หรือรถจักรยานยนต์ต้นแบบหรือยื่นหนังสือขอส่งรถยนต์หรือรถจักรยานยนต์ต้นแบบออกนอกราชอาณาจักร ก่อนการยุติการวิจัยพัฒนา หรือทดสอบสมรรถนะ หรือก่อนครบกำหนดระยะเวลาตามข้อ ๙ แล้วแต่กรณีต่อสรรพสามิตพื้นที่ที่อนุมัติให้เสียภาษีอัตราศูนย์เพื่อทำลายรถยนต์หรือรถจักรยานยนต์ต้นแบบหรือส่งรถยนต์หรือรถจักรยานยนต์ต้นแบบออกนอกราชอาณาจักรโดยมิใช่เป็นการนำเข้าไปในเขตปลอดอากรตามกฎหมายว่าด้วยศุลกากรและจะต้องดำเนินการทำลายรถยนต์หรือรถจักรยานยนต์ต้นแบบหรือส่งรถยนต์หรือรถจักรยานยนต์ต้นแบบออกนอกราชอาณาจักรภายในระยะเวลา ๙๐ วันนับแต่วันยื่นขอทำลายหรือยื่นขอส่งออกนอกราชอาณาจักรเว้นแต่มีเหตุจำเป็นให้สรรพสามิตพื้นที่สามารถขยายระยะเวลาได้แต่เมื่อรวมระยะเวลาทั้งหมดแล้วต้องไม่เกิน ๑๒๐ วัน โดยปฏิบัติดังนี้๑๑.๑การทำลายรถยนต์หรือรถจักรยานยนต์ต้นแบบ๑๑.๑.๑ ให้เจ้าพนักงานสรรพสามิตสำนักงานสรรพสามิตภาคที่สถานประกอบการของผู้วิจัย พัฒนาหรือทดสอบสมรรถนะตั้งอยู่จำนวน ๑ คน และเจ้าพนักงานสรรพสามิตสำนักงานสรรพสามิตพื้นที่ที่สถานประกอบการของผู้วิจัย พัฒนาหรือทดสอบสมรรถนะตั้งอยู่จำนวน ๒ คนเป็นคณะกรรมการตรวจสอบและควบคุมการทำลายรถยนต์หรือรถจักรยานยนต์ต้นแบบให้สิ้นสภาพรถยนต์หรือรถจักรยานยนต์ณ สถานที่ทำลายรถยนต์หรือรถจักรยานยนต์ต้นแบบพร้อมบันทึกข้อเท็จจริงการตรวจสอบและการทำลายรถยนต์หรือรถจักรยานยนต์ต้นแบบไว้เป็นหลักฐานจำนวน๔ ฉบับ มอบให้เจ้าพนักงานสรรพสามิตสำนักงานสรรพสามิตภาคที่สถานประกอบการของผู้วิจัย พัฒนาหรือทดสอบสมรรถนะตั้งอยู่จำนวน ๑ ฉบับ เจ้าพนักงานสรรพสามิตสำนักงานสรรพสามิตพื้นที่ที่สถานประกอบการของผู้วิจัยพัฒนา หรือทดสอบสมรรถนะตั้งอยู่จำนวน ๑ ฉบับ เจ้าพนักงานสรรพสามิตสำนักงานสรรพสามิตพื้นที่ที่อนุมัติให้เสียภาษีอัตราศูนย์จำนวน ๑ ฉบับ และผู้วิจัยพัฒนา หรือทดสอบสมรรถนะจำนวน ๑ ฉบับ๑๑.๑.๒ ให้ผู้วิจัย พัฒนาหรือทดสอบสมรรถนะบันทึกบัญชีประจำวันและงบเดือนเพื่อตัดจ่ายรถยนต์หรือรถจักรยานยนต์ต้นแบบตามหลักฐานการทำลายในข้อ ๑๑.๑.๑โดยอ้างอิงจากหลักฐานการตรวจสอบของเจ้าหน้าที่ที่บันทึกไว้เป็นหลักฐาน๑๑.๒การส่งรถยนต์หรือรถจักรยานยนต์ต้นแบบออกนอกราชอาณาจักร๑๑.๒.๑ก่อนนำรถยนต์หรือรถจักรยานยนต์ต้นแบบที่จะส่งออกนอกราชอาณาจักรออกจากสถานประกอบการของผู้วิจัยพัฒนา หรือทดสอบสมรรถนะให้แจ้งสรรพสามิตพื้นที่ที่อนุมัติให้เสียภาษีอัตราศูนย์ทราบเพื่อให้เจ้าพนักงานสรรพสามิตไปตรวจสอบรถยนต์หรือรถจักรยานยนต์ ณสถานประกอบการของผู้วิจัย พัฒนา หรือทดสอบสมรรถนะ๑๑.๒.๒ เมื่อนำรถยนต์หรือรถจักรยานยนต์ต้นแบบที่จะส่งออกนอกราชอาณาจักรออกจากสถานประกอบการของผู้วิจัยพัฒนา หรือทดสอบสมรรถนะให้นำสำเนาบันทึกการตรวจสอบรถยนต์หรือรถจักรยานยนต์ตามข้อ๑๑.๒.๑กำกับไปกับยานพาหนะที่ขนส่งรถยนต์หรือรถจักรยานยนต์ไปด่านศุลกากรที่จะทำการส่งออกด้วยทุกครั้ง๑๑.๒.๓ เมื่อผู้วิจัย พัฒนาหรือทดสอบสมรรถนะได้ส่งรถยนต์หรือรถจักรยานยนต์ต้นแบบออกนอกราชอาณาจักรแล้วให้ส่งเอกสารหลักฐานการส่งรถยนต์หรือรถจักรยานยนต์ต้นแบบออกนอกราชอาณาจักรให้สรรพสามิตพื้นที่ที่อนุมัติให้เสียภาษีอัตราศูนย์ภายใน๖๐ วัน นับแต่วันที่ส่งรถยนต์หรือรถจักรยานยนต์ต้นแบบออกนอกราชอาณาจักรและสำเนาเอกสารดังกล่าวให้สรรพสามิตพื้นที่ที่สถานประกอบการของผู้วิจัย พัฒนาหรือทดสอบสมรรถนะตั้งอยู่ทราบด้วย๑๑.๒.๔ ให้ผู้วิจัย พัฒนาหรือทดสอบสมรรถนะบันทึกบัญชีประจำวันและงบเดือนเพื่อตัดจ่ายรถยนต์หรือรถจักรยานยนต์ต้นแบบตามเอกสารหลักฐานการส่งออกในข้อ๑๑.๒.๓ข้อ ๑๒ การเลิกกิจการ ให้ผู้วิจัยพัฒนาหรือทดสอบสมรรถนะแจ้งเป็นหนังสือให้สำนักงานสรรพสามิตพื้นที่ที่สถานประกอบการของผู้วิจัยพัฒนา หรือทดสอบสมรรถนะตั้งอยู่ทราบก่อนดำเนินการไม่น้อยกว่าสิบห้าวันหากมีรถยนต์หรือรถจักรยานยนต์ต้นแบบที่ได้รับสิทธิเสียภาษีอัตราศูนย์คงเหลือเป็นจำนวนเท่าใด ให้ผู้วิจัย พัฒนา หรือทดสอบสมรรถนะแจ้งให้เจ้าพนักงานสรรพสามิตทราบเพื่อดำเนินการตรวจสอบและเมื่อเจ้าพนักงานสรรพสามิตได้ตรวจสอบยอดคงเหลือแล้วผู้วิจัย พัฒนา หรือทดสอบสมรรถนะ สามารถดำเนินการตามข้อ ๑๑ ได้หมวด๓การจัดทำบัญชีและงบเดือน ข้อ ๑๓ ผู้ประกอบอุตสาหกรรมต้องจัดทำบัญชีประจำวันแสดงการรับจ่ายรถยนต์หรือรถจักรยานยนต์ต้นแบบที่ได้รับอนุมัติเสียภาษีอัตราศูนย์ที่ส่งมอบให้แก่ผู้วิจัย พัฒนา หรือทดสอบสมรรถนะ ตามแบบท้ายประกาศนี้ โดยเก็บไว้ที่โรงอุตสาหกรรมเพื่อให้เจ้าพนักงานสรรพสามิตตรวจสอบได้ตลอดเวลาและให้จัดทำงบเดือนแสดงการรับจ่ายรถยนต์หรือรถจักรยานยนต์ต้นแบบตามแบบท้ายประกาศนี้โดยยื่นต่อสรรพสามิตพื้นที่ ณสำนักงานสรรพสามิตพื้นที่ที่โรงอุตสาหกรรมตั้งอยู่หรือผ่านระบบเครือข่ายอินเตอร์เน็ตที่เว็บไซต์กรมสรรพสามิตhttp://www.excise.go.thภายในวันที่สิบห้าของเดือนถัดจากเดือนที่ส่งมอบรถยนต์หรือรถจักรยานยนต์ต้นแบบให้ผู้วิจัยพัฒนา หรือทดสอบสมรรถนะข้อ ๑๔ ผู้วิจัย พัฒนาหรือทดสอบสมรรถนะต้องจัดทำบัญชีประจำวันแสดงการรับจ่ายรถยนต์หรือรถจักรยานยนต์ต้นแบบที่ได้รับอนุมัติเสียภาษีอัตราศูนย์ตามแบบท้ายประกาศนี้ โดยเก็บไว้ที่สถานประกอบการของผู้วิจัย พัฒนาหรือทดสอบสมรรถนะเพื่อให้เจ้าพนักงานสรรพสามิตตรวจสอบได้ตลอดเวลาและให้จัดทำงบเดือนแสดงการรับจ่ายรถยนต์หรือรถจักรยานยนต์ต้นแบบตามแบบท้ายประกาศนี้โดยยื่นต่อสรรพสามิตพื้นที่ ณสำนักงานสรรพสามิตพื้นที่ที่สถานประกอบการของผู้วิจัย พัฒนาหรือทดสอบสมรรถนะตั้งอยู่หรือผ่านระบบเครือข่ายอินเตอร์เน็ตที่เว็บไซต์กรมสรรพสามิต ๑๕ การจัดทำบัญชีประจำวันและเอกสารประกอบตามข้อ๑๓ และข้อ ๑๔ต้องทำให้แล้วเสร็จภายในสามวันนับแต่วันที่มีเหตุที่จะต้องลงรายการนั้นเกิดขึ้นและให้เก็บรักษาไว้ไม่น้อยกว่าห้าปีนับแต่วันที่ลงรายการนั้นหมวด๔อื่นๆ ข้อ ๑๖ หากผู้วิจัย พัฒนาหรือทดสอบสมรรถนะไม่ปฏิบัติให้เป็นตามประกาศนี้หรือไม่ปฏิบัติตามข้อกำหนดที่ระบุไว้ในแบบคำขออนุมัติเป็นผู้วิจัย พัฒนาหรือทดสอบสมรรถนะรถยนต์หรือรถจักรยานยนต์ต้นแบบตามแบบท้ายประกาศอาจถูกระงับสิทธิที่ได้รับอนุมัติเป็นผู้วิจัย พัฒนา หรือทดสอบสมรรถนะเป็นการชั่วคราวหรือเพิกถอนการอนุมัติเป็นผู้วิจัย พัฒนาหรือทดสอบสมรรถนะรถยนต์หรือรถจักรยานยนต์ต้นแบบให้สรรพสามิตพื้นที่มีอำนาจระงับสิทธิที่ได้รับอนุมัติเป็นผู้วิจัยพัฒนา หรือทดสอบสมรรถนะเป็นการชั่วคราวตามเวลาที่เห็นสมควรและเพิกถอนการอนุมัติเป็นผู้วิจัย พัฒนา หรือทดสอบสมรรถนะข้อ ๑๗การใดอยู่ระหว่างการดำเนินการตามประกาศกรมสรรพสามิต เรื่อง หลักเกณฑ์ วิธีการและเงื่อนไขการยกเว้นภาษีสำหรับรถยนต์หรือรถจักรยานยนต์ต้นแบบที่นำไปวิจัยพัฒนา หรือทดสอบสมรรถนะ ให้ดำเนินการให้แล้วเสร็จสำหรับการดำเนินการต่อไปให้เป็นไปตามที่กำหนดในประกาศนี้การดำเนินการใด ๆ ตามประกาศกรมสรรพสามิตเรื่อง หลักเกณฑ์วิธีการและเงื่อนไขการยกเว้นภาษีสำหรับรถยนต์หรือรถจักรยานยนต์ต้นแบบที่นำไปวิจัยพัฒนา หรือทดสอบสมรรถนะที่ได้ดำเนินการไว้ก่อนวันที่ประกาศนี้ใช้บังคับให้เป็นอันใช้ได้ต่อไปจนกว่าจะสิ้นสุดไปโดยเงื่อนไขหรือเงื่อนเวลาที่กำหนดไว้หรือจนกว่าจะมีคำสั่งยกเลิกหรือเปลี่ยนแปลงข้อ ๑๘ ประกาศนี้ให้ใช้บังคับตั้งแต่วันที่ ๑๖กันยายน พ.ศ. ๒๕๖๐ เป็นต้นไปประกาศณ วันที่ ๑๖ กันยายน พ.ศ. ๒๕๖๐สมชาย พูลสวัสดิ์อธิบดีกรมสรรพสามิต[เอกสารแนบท้าย]๑. คำขออนุมัติเป็นผู้วิจัย พัฒนาหรือทดสอบสมรรถนะรถยนต์หรือรถจักรยานยนต์ต้นแบบ (ภส.๐๕ - ๑๔)๒.คำขอเสียภาษีอัตราศูนย์สำหรับรถยนต์หรือรถจักรยานยนต์ต้นแบบที่นำไปวิจัย พัฒนาหรือทดสอบสมรรถนะ (ภส.๐๕ - ๑๕)๓.คำขอทำลายรถยนต์หรือรถจักรยานยนต์ต้นแบบที่ใช้ในการวิจัย พัฒนา หรือทดสอบสมรรถนะ(ภส.๐๕ - ๑๖)(ดูข้อมูลจากภาพกฎหมาย)พัชรภรณ์/จัดทำ๕ตุลาคม ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๑๑๙ ง/หน้า ๔๘ (เล่มที่ ๒)/๒๔ พฤษภาคม ๒๕๖๑